**Joseph Wei Jingyi** (født 28. mai 1968 i Kina) er katolsk undergrunnsbiskop i bispedømmet Qiqihar i provinsen Heilongjiang i Folkerepublikken Kina. Han er samtidig 
administrator av Harbin og av Jiamusi, begge i Heilongjiang, og av det apostoliske vikariat Hulun Buir i den tilgrensende autonome region Indre Mongolia.

Liv og virke
------------

### Prest

Han ble presteviet i Baoding i provinsen Hebei i juni 1985. 

Han var fengslet og sendt til arbeidsleirer fra 1987 til 1989, og igjen fra august 1990 til 1992. Han var generalsekretær for undergrunnskirkens bispekonferanse fra 1993 til 1995. Det vervet fikk han etter at forgjengeren, biskop Paul Liu Shuhe, døde i mai 1993. 

### Koadjutorbiskop av Qiqihar

Fader Wei ble bispeviet i juni 1995 som koadjutor av Qiqihar. 

### Biskop av Qiqihar

Han overtok som ordinarie biskop da biskop Paul Guo Wenzhi lot seg pensjonere i 2000.

Han var internert i arbeidsleir fra 1987 til 1989, og igjen fra 1990 til 1992. Senere er han flere ganger blitt arrestert og holdt i forvaring i kortere perioder, sist i 2002, 2004 og i 2006. I 2004 skjedde arrestasjonen i nærvær av franske kirkebesøkende. Vatikanet kom med en skarp protest.

I juli 2002 besøkte biskop Wei Vatikanet og kunne da besøke pave Johannes Paul II.

I 2005 inviterte pave Benedikt XVI ham – som den første «undergrunnsbiskop» noensinne invitert – og biskopene Anthony Li Du'an (Xi'an), Aloysius Jin Luxian (Shanghai) og Luke Li Jingfeng (Fengxiang i Shaanxi) til bispesynodens tre uker lange møte i Roma i oktober. Ingen av dem kunne reise dit. Tre år etter kom det ingen slike invitasjoner til den påfølgende synoden. Biskop Wei sa at det heller ikke var nødvendig, og at han håpet at han ikke ble invitert igjen: *«Uansett hvem som inviteres vil ingen kunne reise likevel. Derimot kan invitasjonen medføre ubehag for dem».* Det hadde gått slik for ham; ikke bare ble passøknaden avslått, men han ble så stadig passet opp, selv om han ikke hadde reist til Roma.

Etter pave Benedikt XVIs brev til kinesiske katolikker sommeren 2007 svarte biskop Wei positivt, og gikk inn for forsoning mellom Heilongjiangs åpne og undergrunns katolikker. Qiqihar hadde i 2007 ca. 30 undergrunnsprester, og 40 000 undergrunnskirkekatolikker og 10 000 «åpen kirke»-katolikker. Hele Heilongjiang hadde minst 70 000 katolikker.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Mario Zanin (1890-1958) \*1934
* Kardinal Paul Yü Pin (Yu Bin) (1901-1978) \*1936
* Biskop Giuseppe Ferruccio Maurizio Rosà (1888-1961) \*1946
* Biskop Peter Joseph Fan Xueyan (1907-1992) \*1951
* Biskop Francis Zhou Shanfu (1915-1989) \*1981
* Biskop Paul Liu Shuhe (1919-1993) \*1982
* Biskop *Joseph Wei Jingyi* (1958- ) \*1995

Referanser
----------

1. ↑
2. ↑  http://www.catholic-hierarchy.org weiji, lest 20. desember 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |